**„Ha összejövünk, az a kezdet.**

**Ha együtt maradunk az már haladás.**

**Ha együtt dolgozunk az a siker.”**

**/H. Ford/**

 **Szakmai önéletrajz**

1974-ben születtem Baján, szüleim első gyermekeként. Boldog gyermekkorom volt, köszönhető szüleimnek, nagyszüleimnek. Öcsém 1976-ban született, s így immár négy főre bővült a családunk. Sokat segítettek abban,hogy kitűzött céljaimat elérjem.

Általános iskolai tanulmányaimat Baján a Központi Általános Iskolában végeztem. Már elsős koromban tudtam, hogy tanítani szeretnék. Mindig kedveltem a kisebb gyerekekkel való foglalkozást. Tudatosan készültem a bajai III.Béla Gimnáziumba. Tervem ekkor még az volt, hogy általános iskolai tanítói diplomát szerezzek. A történelem iránti szeretetemet is az általános iskolából hoztam magammal.

A gimnáziumban megváltoztak a célkitűzéseim, ott döntöttem el, hogy bár továbbra is tanítani szeretnék, de inkább a középiskolai korosztályban. 1993-ban felvételt nyertem a József Attila Tudományegyetem Bölcsészettudományi Karának, történelem tanári szakára. Tanulmányaim alatt ismerkedtem meg a néprajzzal, és úgy éreztem, ez az én utam. 1996-ban elkezdtem az etnográfus szakot, így párhuzamos képzésben vettem részt. 1999 júniusában szereztem egyetemi oklevelet történelem szakos tanárként, majd 2000. januárjában néprajz szakos bölcsészként. A diploma megszerzése előtt lehetőségem nyílt arra, hogy jelenlegi iskolámban tanári katedrát kapjak.

1999. április 1-jétől tanítok a Jelky András Szakközép Iskola, Szakiskola és Kollégium-ban Baján, történelem, társadalomismeret és népművészet tantárgyakat. 2000 szeptemberétől párhuzamosan két osztálynak voltam osztályfőnöke, egy nappali és egy levelező tagozatos tanulócsoportnak. Sikerült jó kapcsolatot kialakítani tanítványaimmal, a szülőkkel és a kollégákkal is. E tanév végén érettségiztettem először.

2001-ben megszületett első gyermekünk Kata, majd 2003-ban Lilla. 2005-ben tértem vissza a munkámhoz - második gyermekem tartósan beteg- félállásban. A tanításon kívül részt vettem iskolai rendezvények, kulturális események, városi megemlékezések megszervezésében, lebonyolításában. Városunkban több éven keresztül szerveztem iskolánk tanulóival élő betlehemi előadást. Folyamatosan voltak érettségizős osztályaim történelem tantárgyból és népművészetből is. 2008-ban megszületett harmadik gyermekünk, Márton. 2010-től teljes tanári állásban dolgozom.

2011-től vagyok alakítani. Rendszeresen szervezünk közös programokat (kirándulás, múzeumlátogatások, sütés-főzés). Az osztályomba járó gyerekek szüleivel is jó a kapcsolatom. Fontos része osztályfőnöki munkámnak a gyerekek tanulmányi előmenetelére való odafigyelés, így az érettségire való felkészítés is.

Fontosnak tartom a különböző versenyeken való részvételt. Eddigi versenyeredményeim:

* 1999. OSZKTV. történelem, 18. hely,
* 2011. Országos Népművészeti Verseny 11.hely,
* 2012 Országos Népművészeti Verseny 5. és 9. hely,
* 2013 Izrael Története csapatverseny területi 9. hely.

Minden pedagógus számára fontos a rendszeres szakmai továbbképzésen való részvétel. Részt vettem több alkalommal a tanítási óráimat hatékonyabbá tevő továbbképzéseken: az interaktív tábla használata, az internet használata tanítási órán , agresszió kezelése, differenciált oktatás. 2012-ben a „TALENTUM-KIKÖT-Ő” városi, az Európai Unió Által finanszírozott pályázat keretén belül elvégeztem az önkéntes menedzsment képzést.

A 2013/14-es tanévben a 11. évfolyam osztályfőnöki munkaközösségének a vezetője, és az 50 órás közösségi szolgálat lebonyolításának a felelőse lettem. Mindkét feladat elvégzése hozzásegített ahhoz,hogy fejlesszem szervezői és vezetői képességeimet.

 2013-ban intézményünk által alapított „Kiváló pedagógus” címet kaptam. Ez az elismerés ösztönöz arra, hogy a továbbiakban is legjobb tudásom szerint végezzem munkámat.

**Motivációs Levél**

15 éves pedagógusi pályafutásom alatt osztályfőnöki, szaktanári munkát végeztem. Szerveztem és lebonyolítottam iskolai, városi rendezvényeket. Így több oldalról is megismerhettem iskolánk tanulóit, kollégáimat is. Munkám végzésével kapcsolatban pozitív visszajelzéseket kaptam a vezetőség, a tantestület és a szülők részéről is. Ez alatt az idő alatt kiderült számomra, hogy kollegáim elfogadnak, tudunk együtt dolgozni, közösen meg tudjuk oldani a felmerülő problémákat.

 Szeretem a tanítást, a diákokat, képes vagyok másokat motiválni az elérendő cél érdekében. A szülőkkel kialakult kapcsolatomra is a kölcsönös tisztelet és elfogadás jellemző. A demokratikus módszer, amit követek a munkám során a diákokkal, a szülőkkel, a kollégaimmal, eredményesnek bizonyul. A közösség aktív, segítő támogatására számítok a jövőben is.

Eddigi feladataim elvégzése számomra, s úgy érzem a kollégák, gyerekek, szülők számára is nyugodt, kiegyensúlyozott alkotó légkört és a munkában sikereket hozott.

Az előzőekben leírt gondolatok motiváltak az intézményvezető helyettesi pályázat benyújtására.

**Személyes adataim:**

**Születési név:**  Mikó Margit

**Férjezett név:** Éberné Mikó Margit

**Születésem adatai:** Baja, 1974.01.14

**Édesanyám neve:** Takács Margit

**Családi állapotom:** férjezett

**Férjem neve:** Éber Erik

**Foglalkozása:** középiskolai testnevelő tanár

**Gyermekeink:** Éber Kata 13 éves – általános iskolai tanuló; Éber Lilla 11 éves – általános iskolai tanuló; Éber Márton 6 éves – óvódás

**Lakcímem:** 6500, Baja, Szőlő utca 41

**Telefonszámom:** 06-20/4056099

**E-mail cím:** anyamica@gmail.com

**Tanulmányaim:**

1988 – 1992 III.Béla Gimnázium, Baja

1993- 2000 : József Attila Tudományegyetem Bölcsészettudományi Kara

**Szakképzettségeim:**

Történelem szakos középiskolai tanár

Etnográfus

**Helyzetelemzés**

Intézményi adatok

OM azonosító: 028006

Intézmény típusa: többcélú intézmény (szakképző iskola)

Intézmény neve: Jelky András Szakközépiskola, Szakiskola és Kollégium

Címe: Baja 6500, Petőfi Sándor utca 1. (hrsz.: 641/2)

e-mail cím: jelkyisk@gmail.com

honlap: [www.jelkya-baja.sulinet.hu](http://www.jelkya-baja.sulinet.hu)

Intézményünket 1883-ban alapították. A 130 éves fennállás alatt sokféle elvárásnak, változásoknak kellett megfelelnie iskolánknak. Ennek eredményeképpen a város legsokoldalúbb, mondhatom legtöbb képzési formát kínáló intézményévé nőtte ki magát. A körzet fogadó középiskolájaként minden tanulót felveszünk, aki intézményünkbe jelentkezik. Ennek köszönhetően gyerekeink nagyon sokszínű szociális, kulturális, mentális, motivációs hátérrel rendelkeznek.

Az oktatási tevékenység három épületben zajlik a város különböző pontjain. Kollégiumunk iskolánk tagintézményeként működik.

 A gyermekek képzéséhez szükséges tantermi-, tárgyi-, eszközi felszerelés megfelelő. 25 nagy tanterem, 6 informatika terem, 6 interaktív táblával felszerelt tanterem, tornaterem, 3 kisterem, 22 műhely áll rendelkezésre a nevelés, oktatás biztosítására.

Intézményünk külső és belső társadalmi kapcsolatokkal rendelkezik, amelyek nagy szerepet játszanak tanulóink iskolai mindennapjaiban. Belső kapcsolataink közül a legfontosabbak a kollégiummal, a szülői munkaközösséggel, Diákönkormányzattal, valamint a Diáksport Egyesülettel való kapcsolattartás.

Külső kapcsolataink: iskolánk fenntartója, városunk más közoktatási intézményei, iskolánkat támogató alapítvány, külsős gyakorlati oktató cégek, hatóságok, külföldi testvériskolák.

 Iskolánkban a tanulói létszám a demográfiai változások, illetve más iskolákban a szakképzés bővülése miatt csökken. Célom e tendencia megállítása, visszafordítása, és az intézményünkben dolgozók munkahelyének megtartása. Ez megfelelő szervezői munkával elérhető. Közismereti igazgatóhelyettesként a programok, a tanítási módszerek sokszínűségével, a kollégák pozitív hozzáállásával tudom vonzóbbá tenni iskolánkat a diákok számára.

 A diákok 4,6%-a sajátos nevelési igényű (53) tanuló; nagyon magas a hátrányos helyzetű, a halmozottan hátrányos helyzetű és a beilleszkedési és magatartási zavarral küzdő tanulók létszáma. Intézményünkbe járó diákok jól tükrözik vissza a társadalmi viszonyokat. Nagyon sok gyerek él csonka családban. Sok a munkanélküli szülők gyermeke. Többen az alapvető magatartási és viselkedési normákkal sincsenek tisztában. Motivációjuk, a tanulás iránti igényük nagyon alacsony, jövőképük kialakulatlan. A fent említett problémák leküzdéséhez komoly, együttműködő közös pedagógiai munka szükséges, nélkülözhetetlen a pedagógusok által adott minta . Fontosnak tartom a tanulmányi munkán túl kulturális programok szervezését a gyerekek számára (múzeum, könyvtár, színházlátogatás), hiszen ezek a tevékenységek is azon kompetenciák fejlődését segítik, amelyekkel későbbi életük folyamán tudnak majd érvényesülni.

Mivel iskolánkban szakiskolai és szakközépiskolai képzés is működik, ezért a közismereti tárgyak oktatása is ugyanolyan fontos szerepet kell hogy kapjon ,mint a szakmai tantárgyaké. Ezen tantárgyak oktatása hozzásegíti tanulóinkat az általános műveltség megszerzéséhez A közismeretet két mérés érinti leginkább, a 10. évfolyamon a kompetencia mérés, és 12. évfolyamon az érettségi. Cél, hogy mindkét alkalommal eredményesen szerepeljenek diákjaink. Kollégáim felkészültségének és áldozatos munkájának köszönhetően az érettségi vizsgák teljesítése eredményes. Örülnék,ha minél több tanuló vállalná a szakma megszerzése mellett az érettségi vizsga letételét is. Jó lenne, ha a mainál több diák vállalná a felsőfokú intézményben való továbbtanulást. Fontos ez, hiszen nálunk a tanulók pár százaléka tűzi ki maga elé a továbbtanulást célul. A többségüknek a másodszakmák, technikusi végzettségek elsajátításához van szükségük az érettségi bizonyítványra. Mivel iskolánk több ilyen képzéssel is rendelkezik, ezért az a célunk, hogy minél több végzős diák maradjon nálunk a rendszerben.

A legfrissebb adatok alapján 37 osztály indulását tervezzük, ami reményeink szerint meg is valósul. Az osztályok közül 13 szakközépiskolai, 3 Híd rendszerű képzési forma, a többi szakiskolai, szakképzési, technikusi és levelező képzési rendszerben működik. A különböző képzési rendszerekben 871 tanuló vesz részt, ebből 53 SNI besorolással rendelkezik.

**Tantestületünk profilja:**

Intézményünkben 136 fő dolgozik, melyből pedagógus munkakörben foglalkoztatottak száma 100 fő (51 nő, 49 férfi).

Végzettségek: egyetemi: 52 fő főiskolai: 42 fő tanári, tanító: 78 fő

Létszám megoszlás: közismeretei tanár: 34 fő, szakmai tanár: 23 fő, szakoktató: 11 fő, művésztanár: 8 fő, eü. tanár:6 fő, kollégiumi nevelőtanár: 14 fő, ped. vezető: 4 fő.

Munkaközösségeink közismereti, szakmai.

**Vezetői alapelveim, és céljaim:**

* Feladataink tervezése és szervezése az intézményi dokumentumokkal, a Pedagógiai programmal és az SZMSZ-szel összhangban.
* A döntéshozatal belső mechanizmusának betartása.
* A munkaközösségek működése fontosságának szem előtt tartása, az intézmény megfelelő működése érdekében.
* Az információk naprakész áramlása.
* A DÖK és a DSE bevonása az iskola életébe.
* A kiegyensúlyozott, bizalomra épülő munkahelyi légkör megteremtése.
* A jutalmazás és elismerés szerepének fontossága.
* Összehangolt tevékenység a felmerülő problémák megoldására az osztályfőnökök, szaktanárok,szülők, fejlesztő pedagógus között.
* Fontos célom, hogy elérjem a középiskolás korosztály számára, hogy dicsőség legyen „Jelkysnek” lenni.
* A beiskolázás érdekében szorosabb kapcsolattartás a bajai és környező települések általános iskoláival.
* Iskolánk népszerűsítése érdekében kiadványok, filmek készítése, ami bemutatja az iskolai életet.
* A diákok ösztönzése a közismereti tanulmányi versenyeken való részvételre.
* A szülők bevonása az iskola életébe, a kapcsolattartás szorosabbá fűzésével.
* Rendszeres együttműködés a szülői munkaközösséggel.
* A kollégák megismertetése a kollégiumi élettel.
* A szakmai munkaközösségekkel való kapcsolattartás erősítése.
* Az iskolai gyermekvédelmi felelőssel való kapcsolattartás erősítése.
* A Pedagógiai Szakszolgálatokkal való kapcsolattartás erősítése.
* A Bajai Rendőrkapitányság Ifjúsági Osztályával való kapcsolattartás erősítése.
* Az iskolaorvossal, a védőnői hálózattal való együttműködés erősítése.

**Összegzés:**

 Az intézményvezető helyettesi megbizatás eltér az eddig végzett munkámtól. Azt gondolom,hogy az iskolában eltöltött 15 év alatt feletteseim, kollegáim, a tanulók bizalmát is élveztem. Úgy érzem el tudom végezni a rám bízott, és elvállalt feladatokat. Az elképzelésem megvalósításához számítok a vezetőség, a testület, a tanulók, a szülők együttműködő támogatására.

**Milyen vezető szeretnék lenni?**

* Olyan, akit beosztottként is tudnék tisztelni.
* Olyan, akit vezetőként tudnék elfogadni, nem pedig főnökömnek.

Az ilyen vezetőnek két fontos oldala van: az ember és a szakértelem.

Úgy gondolom alkalmas vagyok arra, hogy,

* iskolánk arculatát megerősítsem,
* jó döntéseket hozzak,
* jó példával szolgáljak másoknak,
* együttműködjek az intézmény vezetőjével, vezetőtársaimmal, kollégáimmal.

Mottóm: „Jót, s jól! Ebben áll a nagy titok.” /Kazinczy Ferenc/

Jelky András Szakközépiskola, Szakiskola és Kollégium

**Pályázat**

**­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**intézményvezető-helyettes**

**(magasabb vezető) beosztás ellátására**

**Pályázó: Éberné Mikó Margit**

**Baja, 2014. augusztus 24.**

**Pályázat**

Jelky András Szakközépiskola, Szakiskola és Kollégium

intézményvezető-helyettes (magasabb vezető) beosztás ellátására

Pályáztató:

**Klebersberg Intézményfenntartó Központ**

**Kecskeméti Tankerület**

Pályázó:

Éberné Mikó Margit

6500 Baja. Szőlő utca 41.

**Pályázati nyilatkozat**

Alulírott Éberné Mikó Margit a következő nyilatkozatokat teszem:

* Nyilatkozom arra vonatkozóan, hogy személyes adataim a pályázati eljárással összefüggésben szükséges kezeléséhez hozzájárulok.
* Nyilatkozom arra vonatkozóan, hogy a pályázati anyagom sokszorosításához, továbbításához hozzájárulok.
* Nyilatkozom arra vonatkozóan, hogy szándékomban áll a pedagógus szakvizsga keretében szerzett intézményvezetői szakképzettség megszerzése.
* Nyilatkozom arra vonatkozóan, hogy az érvényes hatósági erkölcsi bizonyítványom beszerzése folyamatban van

Pályázatom mellékletei:

* szakmai önéletrajz
* végzettséget igazoló oklevelek másolatai
* szakmai gyakorlatot igazoló dokumentum
* nyilatkozatok

Baja, 2014. augusztus 24.

Tisztelettel: Éberné Mikó Margit